Dobrý deň keby som tehotná tak by ma začali bolieť prsia týždeň pred mz?
Mám to brať ako pms alebo ako nejaké náznaky tehotestca ?
A este keby som tehotná prosím vás aký by som mala výtok ?
Dobrý deň keby som tehotná tak by ma začali bolieť prsia týždeň pred mz?
Mám to brať ako pms alebo ako nejaké náznaky tehotestca ?
A este keby som tehotná prosím vás aký by som mala výtok ?
Dobrý deň, ak pochybujete o možnom tehotenstve, spravte si tehotenský test. Bolestivosť prsníkov, ako aj výtok je pred menštruáciou pomerne bežný. Odsledujte si to.
Dobrý deň pan doktor chcem sa poradiť niekedy počas dňa mám čiry alebo bieložltý naťahovací výtok ako sopeľ som v 7tt je to normálne ? Tak isto ma niekedy boli v podbrušku. Beriem duphaston pre predchadzajuce potraty. Dakujem
Dobrý deň, áno, v tehotenstve je to pomerne časté a normálne. Odsledujte si to. Pri akýchkoľvek ťažkostiach alebo nejasnostiach navštívte Vášho obvodného gynekológa.
Dobrý večer, som v 22 týždni tehotenstva a minulý týždeň mi párkrát tvrdlo bruško. Gynekológ mi nasadil magnezium s tým, že je to bežné. V poradni som bola tento pondelok, krcok sa podľa ultrazvuku neskracuje ani neotvára, no predpísal mi macmiror complex 500, že pre istotu, hoci nemám žiadne potiaze - svrbenie, pálenie. Výtok mám v podstate od začiatku tehotenstva, ale nie je svrbivy ani zapáchajúce, ani nejako divne sfarbený. Moja otázka znie, že či bolo potrebné bez akýchkoľvek sterov nasadiť macmiror a či je potrebné dobrat celé 12 tabletové balenie. Vopred ďakujem za odpoveď.
Dobrý deň, ak nemáte žiadne ťažkosti ani pozitívny výter z pošvy, nie je nutné užívať Macmiror a ak tak stačí 6-7 tabliet. Následne si realizujte kúru vaginálnymi probiotikami.
Dobrý deň, pán doktor. Od 16teho týždňa tehotenstva mám stále dáke problémy. Jedna sa k moje tretie tehotenstvo. Prvé dve tehotenstva prebiehali úplne bez problémov, deti na sa narodili po termíne ale spontánne a prirodzene. Absolútne žiadny problém. Teraz som mala v 16tt hematóm kôli ktorému má aj hospitalizovali na pár dní. Nasadili mi lieky a odvtedy ma viac sledujú lebo už vtedy som mala placentu cez kŕčok. Pomaličky sa vyťahuje a teraz v 27tyzdni neprekryva kŕčok. Som stále pn. Ležím. Od toho 16teho týždňa doteraz som stále spinila. Také akoby odtlačky prsta na intimke niekoľko krát denne. Bola to hneda zaschnuta krv. Za posledný týždeň mám ale silny vodnaty výtok lososovej farby. Bola som s tým hneď na urgente a neskôr aj u môjho gyn. Na urgente mi povedali že toto je bežné pri nízkej placente že praskajú asi drobné cievky v placente ako bábätko do nej hlavou stále naráža a tlačí. Žiadny problém na sone totiž nenašli. Užívam dycinone 3x1, ascorutine 3x1, železo s kyselinou listovou a fragmin 2500 0.2ml (som totiž heterozygot vrodený trombofilny stav)- počas každého tehu som si ho pichala a nebol problém. No dr na urgente podotkol že možno aj ten fragmin robí problém. Keď som to naposledy diskutovala s hematologom tak povedal že si nemyslí že fragmin robí problémy. No teraz pri tomto väčšom vytoku začínam mať dosť pochybnosti. Vieme dáko zistiť (možno odberom krvi?) Či je na vine fragmin a preto mi praskajú žilky a ja mám ružovy výtok? Ja už neviem čo si o tom myslieť. Každý týždeň sa objavy dáky novy problém ohľadom spinenia.
Dobrý deň, Fragmin nespôsobuje zvýšenie praskania cievok, ale riedi krv, ktorá sa pri prasknutí cievky z iných príčin nezrazí tak skoro a prejaví sa skôr vo forme krvavého výtoku či zašpinenia. Rovnako tento stav navodzuje aj samotné tehotenstvo. Pri nízkonasadajúcej placente je to pomerne časté. Odsledujte si to. Pokračujte v nasadenej liečbe.
Dobrý deň,
som v 8. týždni a minulý týždeň sa mi den po vyšetrení u gynekologičky objavil hnedý slabý výtok. Utekala som na pohotovosť, tam ma skontrolovali a povedali, že všetko ok. Že asi len jemné podráždenie sliznice alebo uhniezdovanie. Slabunko hnedý výtok pri utretí sa na wc trval dva dni. Po týždni sa mi však výtok vrátil a trvá treti deň. Je slaby, iba rano po utreti sa na wc, cez den vymizne. Žiadne krče a ani bolesti nemám. Mam zase utekat k lekarovi? Ďakujem
Dobrý deň, špinenie alebo hnedý výtok do 16. týždňa súvisí s tvorbou cievnych prepojení medzi stenou maternice a choriónom, teda budúcou placentou. Je to pomerne časté. Odsledujte si to, ak bolo na vyšetrení vsetko v poriadku, nemusíte sa obávať. Ak by sa jednalo o krvácanie čerstvou krvou alebo o bolesti v podbrušku, vyhľadajte Vášho obvodného gynekológa.
Dobrý deň! Pán doktor chcem sa opýtať mám správne vypočítaný týždeň tehotenstva a termín pôrodu? Bola som 23.októbra na sono a podľa sona som vtedy bola 12tt+1. Termín pôrodu mi povedal gynekológ že je 6.5.2020. Podľa aplikácie v mobile som 14tt+4. Je normálne že pociťujem bolesti v krížovej oblasti ? a občas bolesti podbruška? Je to tým rozťahovaním svalstva? a čo sa dá robiť s výtokom? Mám ho hustejší a biely je to normálne?
Dobrý deň, ak ste mali prvý deň poslednej menštruácie 3.8.2020, dňa 23.10.2020 ste boli 11+4 tt, čo je rozdiel iba 3 dni oproti nameranej hodnote podľa USG. Termín pôrodu podľa poslednej menštruácie máte 10.5.2021 a podľa USG 6.5.2021, čo je úplne v poriadku. Bolesti v krížovej oblasti, ako aj bolesti v podbrušku môžu byť spôsobené zväčšovaním sa maternice Čo sa týka výtoku, neviem sa Vám k tomu takto objektívne vyjadriť. Biely, hustejší výtok nemusí automaticky znamenať patológiu. Odporúčam odsledovať si stav. V prípade akýchkoľvek ťažkostí alebo nejasností navštívte Vášho obvodného gynekológa.